РЕПУБЛИКА СРБИЈА НАРОДНА СКУПШТИНА

Одбор за одбрану и унутрашње послове

05 Број: 06-2/8-24

1. април 2024. године

Б е о г р а д

ЗАПИСНИК

ПРВЕ СЕДНИЦЕ ОДБОРА ЗА ОДБРАНУ И УНУТРАШЊЕ ПОСЛОВЕ,

ОДРЖАНЕ 1. АПРИЛА 2024. ГОДИНЕ

Седница је почела у 13,05 часова.

Седницу је, на основу члана 25. став 1. Пословника Народне скупштине, сазвала Ана Брнабић, председница Народне скупштине.

Седници је, у складу са чланом 25. став 2. Пословника Народне скупштине, до избора председника Одбора, председавао проф. др Митар Ковач, најстарији члан Одбора.

Седници су присуствовали чланови Одбора: Сандра Божић, проф. др Зоран Драгишић, Дарко Јовановић, Милица Николић, Томислав Јанковић, Јасмина Обрадовић, Биљана Пантић Пиља, др Душан Бајатовић, Марија Јевђић, Александар Павић, проф. др Митар Ковач, Ђорђо Ђорђић и Богдан Радовановић.

Седници су присуствовали заменици чланова Одбора: Горан Спасојевић, заменик присутног члана Дарка Јовановића, Славица Радовановић, заменик одсутног члана Мирослава Алексића и Стефан Јањић, заменик одсутног члана Здравка Поноша.

Седници није присуствовао члан Одбора др Милош Јовановић.

Седници је, током разматрања 1. тачке дневног реда, приступио Александар Ђукић, заменик одсутног члана Одбора Драгана М. Марковића.

У складу са чланом 25. став 3. Пословника Народне скупштине за Прву седницу Одбора је унапред утврђен следећи:

Д н е в н и р е д:

1. Избор председника Одбора,
2. Избор заменика председника Одбора.

**Прва тачка дневног реда: Избор председника Одбора**

Народна посланица Марија Јевђић, члан Одбора, предложила је и образложила предлог да се за председницу Одбора изабере народна посланица Сандра Божић.

У дискусији су учествовали Славица Радовановић, Марија Јевђић, Томислав Јанковић, Биљана Пантић Пиља, проф. др Зоран Драгишић, Александар Павић, проф. др Митар Ковач, др Душан Бајатовић, Јасмина Обрадовић и Богдан Радовановић.

Након што је дискусија окончана, Одбор је већином гласова (10 „за“, 6 „против“) усвојио предлог Марије Јевђић и за председницу Одбора изабрао народну посланицу Сандру Божић.

Након избора, председавање седници је преузела народна посланица Сандра Божић, председница Одбора.

Сандра Божић се у кратком излагању захвалила члановима Одбора на указаном поверењу и нагласила да себе доживљава као прву међу једнакима. Додала је да јој је изузетно драго што се међу члановима Одбора налазе људи који су највећи део свог професионалног века провели у систему одбране и безбедности, истакавши да је геополитички тренутак у коме се Република Србија налази изузетно тежак и сложен.

На крају је констатовала да се друга тачка дневног реда, избор заменика председнице Одбора, одлаже за наредну седницу Одбора уз образложење да се у најскорије време очекују измене у саставу Одбора.

\*\*\*

Седница је завршена у 13,35 часова.

Саставни део овог записника чини обрађени тонски снимак седнице Одбора.

СЕКРЕТАР ОДБОРА ПРЕДСЕДНИЦА ОДБОРА

Милош Јанчић Сандра Божић